Lena Meyer-Landrut

Lena Johanna Therese Meyer-Landrut (født 1991) er en tysk sanger og låtskriver. Hun representerte Tyskland i Eurovision Song Contest 2010 i Oslo der hun vant konkurransen med låten «Satellite». Hun representerte også Tyskland på hjemmebane i Eurovision Song Contest 2011 i Düsseldorf, der hun kom på tiendeplass.

 Bakgrunn 
Lena Meyer-Landrut ble født i Hannover, Tyskland. Hun er barnebarnet til estisk-fødte Andreas Meyer-Landrut, Vest-Tysklands ambassadør i Sovjetunionen i årene 1980–1983 og 1987–1989. Hun vokste opp som enebarn og begynte å ta dansetimer som femåring. I starten drev hun mest med ballett, men begynte siden å praktisere moderne dansearter som hiphop- og jazz-dans. Som barn drev hun også med sang og hadde statistroller i flere tyske tv-serier. Hun har imidlertid aldri hatt noen formell utdanning innen sang og dans.

 Karriere 
 Unser Star für Oslo 
Til tross for at hun ikke hadde særlig erfaring med profesjonell sang, meldte Meyer-Landrut seg på det tyske talentshowet Unser Star für Oslo. Dette var et nytt tv-program som skulle velge Tysklands sang og artist til Eurovision Song Contest 2010 på Fornebu. Showet ble arrangert av det offentlige tv-selskapet ARD og det private selskapet ProSieben, med komiker og musikkprodusent Stefan Raab som prosjektleder.

Rundt  personer møtte opp til prøvesyngingen, og blant dem skulle det velges 20 deltakere. En av de 20 ble Lena Meyer-Landrut. Etter hennes første opptreden med sangen «My Same» av den britiske sangeren Adele, fikk Meyer-Landrut mye ros fra showets jurypanel og ble straks utvalgt som favoritt til å vinne showet. Den påfølgende uka gikk Adeles «My Same» inn på den tyske singellista som nummer 61. 
miniatyr|Lena Meyer-Landrut under prøvene til Eurovision Song Contest i 2010.
Meyer-Landrut nådde finalen i Unser Star für Oslo 12. mars 2010 sammen med Jennifer Braun. De to finalistene framførte hver tre sanger som var spesialskrevet for konkurransen: «Bee», «Satellite» og «Love Me». Gjennom sms-avstemningen ble Lena Meyer-Landrut kåret til vinner, mens vinnersangen ble «Satellite», skrevet av amerikaneren Julie Frost og dansken John Gordon. Musikkvideoen for «Satellite» ble laget i løpet av natten etter finalen og ble første gang vist i Tyskland fire dager senere.

Dagen etter seieren satte hun listerekord i Tyskland, da alle tre finalebidragene hennes debuterte på topp fem på den tyske singellista. Både «Satellite» og hennes første album, My Cassette Player, debuterte på nummer én på den tyske singel- og albumlista. «Satellite» har blitt sertifisert med dobbelt platina, og albumet har blitt sertifisert med fem ganger gull etter å ha solgt over  eksemplarer.Bundesverband Musikindustrie. Vinnersangen ble liggende på topp i fem uker, og den gikk også inn på hitlistene i Østerrike og Sveits. Etter seieren i Eurovision Song Contest 2010 gikk den også rett inn på førsteplass på norske VG-lista.

 Eurovision Song Contest 2010 
Mens den tyske uttakingen pågikk, avsluttet Meyer-Landrut videregående skole og hun begynte med eksamenene sine én måned etter den tyske finalen. Hun ga ut sitt debutalbum, My Cassette Player, 7. mai 2010, produsert av Stefan Raab. Albumet gikk rett inn som nummer én på den tyske albumlista og toppet også den østerrikske albumlista og nådde en tredjeplass på den sveitsiske albumlista.

Som et av «de fire store landene» i Eurovision Song Contest var Tyskland direktekvalifisert til finalen i Eurovision Song Contest 2010 lørdag 29. mai. Flere uker før konkurransen ble Meyer-Landrut trukket fram som en favoritt sammen med Aserbajdsjan. Google beregnet også at Tyskland ville vinne, basert på popularitet i søk blant de deltakende landene. Aftenposten trakk også fram at hun fikk mest presseoppmerksomhet av alle deltakerne i konkurransen. Dette skyldtes nok like mye Lena Meyer-Landruts avslappede holdning til pressen, en holdning som har blitt omtalt som «kjapp i replikken», «reservert» og «arrogant».

Under finalen i Telenor Arena var Tyskland det 22. landet ut på scenen av 25 deltakere. I en enkel, svart kjole framførte Meyer-Landrut sangen med fire støttevokalister og uten særlig koreografi – stikk i strid med Eurovision-tradisjonen. I avstemningen vant Tyskland med 246 poeng, og sangen fikk 12 poeng fra blant andre Finland, Danmark, Norge, Sverige, Slovakia, Sveits og Spania. Dette var Tysklands første seier siden 1982, og den første seieren som et forent land.

Meyer-Landruts seier fikk mye oppmerksomhet i Tyskland, og finalen ble sett av 14,69 millioner seere på tysk fjernsyn – en markedsandel på 49,1. Dagen etter finalen landet Meyer-Landrut i Hannover, og hun ble møtt av over  mennesker på flyplassen.

 Eurovision Song Contest 2011 
30. juni 2010 bekreftet tysk fjernsyn at Lena Meyer-Landrut skulle representere Tyskland på nytt i Eurovision Song Contest 2011. I februar 2011 ble sangen hennes, «Taken by a Stranger», offentliggjort. I finalen i Düsseldorf lørdag 14. mai endte hun på en tiendeplass. 

I april 2011, før finalen, dro Lena på sin første turné i Tyskland. Hun holdt konserter på de største konsertarenaene i Berlin, Hannover, Frankfurt, Dortmund, Leipzig, Hamburg, München, Stuttgart og Köln.

 2012–2014: Stardust og The Voice 
24. mai 2012 deltok Meyer-Landrut som pausenummer under den andre semifinalen i Eurovision Song Contest 2012 i Baku i Aserbajdsjan. Hun sangen sammen med fem andre vinnere fra 2007 til 2011: Marija Šerifović, Dima Bilan, Alexander Rybak og Ell & Nikki.
I august annonserte Meyer-Landrut at sangen «Stardust» ville bli den første singelen fra hennes nye album med samme navn. Singelen ble utgitt 21. september og solgte til gull med over 150 000 eksemplarer. Albumet ble gitt ut 12. oktober 2012 og debuterte på en andreplass på den tyske albumlista. Sommeren 2012 dro hun også på promoteringsturné, kalt Lenas Wohnzimmer (norsk: Lenas stue), til blant annet München, Köln, Hamburg og Berlin. Hun sto også bak temasangen til Sesamstraße, den tyske versjonen av Sesam Stasjon. 

I 2013 ga Lena ut sitt tredje album, Neon, og hun dro på ny turné rundt om i Tyskland.  Samme år var hun en av tre dommere i den tyske barneutgaven av talentshowet The Voice. Hun var også leder for den tyske fagjuryen i Eurovision Song Contest 2013, og hun leste også opp de tyske poengene under avstemningen i finalen 18. mai.

Sammen år var hun også stemmen til Jane i animasjonsfilmen Tarzan 3D som hadde premiere på tyske kinoer i februar 2014.  Hun har også gitt stemme til tre figurer i de to lydbøkene Giraffenaffen – Wir sind da! (sjiraffaper – vi er her!) og Giraffenaffen – Die Schatzssuche (sjiraffaper – Skattejakten), begge utgitt i oktober 2013.

Våren 2014 kom hun tilbake som dommer i den andre sesongen av The Voice Kids.

 2014–nå: Crystal Sky 
Tidlig i 2014 begynte Meyer-Landrut arbeidet med sitt fjerde album, Crystal Sky. Hun slo seg sammen med låtskriver-laget Biffco og Berlin-baserte Beatgees, og de fleste låtene lå innenfor sjangrene elektro, dance og pop.  Senere deltok hun på flere samlealbum, blant annet I Love Disney.

Våren 2015 deltok Meyer-Landrut som dommer i den tredje sesongen av The Voice Kids sammen med sangerne Johannes Strate og Mark Forster. Etter fire pressekonserter i Hamburg, Berlin, München og Köln, lanserte hun i mars 2015 singelen «Traffic Lights» fra albumet Crystal Sky. Sangen nådde topp 20 på den tyske singellista. Crystal Sky ble sluppet for salg i mai 2015, og dette var hennes fjerde album på rad som nådde topp to på den tyske albumlista. Albumet hadde imidlertid mindre suksess i nabolandene Østerrike og Sveits, der albumet ikke kom inn på topp 20.  In september 2015 slapp Meyer-Landrut singelen «Wild & Free», tittelsangen til den tyske filmen Fack ju Göhte 2. Sangen nådde en åttendeplass på den tyske singellista, hennes beste singelplassering på tre år.

 Opptredener i Unser Star für Oslo (2010) 
SendingSangOriginalartistProgram 1 «My Same»AdeleProgram 3«Diamond Dave»The Bird and the BeeProgram 4«Foundations»Kate NashProgram 5«New Shoes»Paolo NutiniKvartfinale «Mouthwash»«Neopolitan Dreams»Kate NashLisa MitchellSemifinale«Mr. Curiosity»«The Lovecats»Jason MrazThe CureFinale «Bee»«Satellite»«Love Me» Jennifer Braun / Lena Meyer-LandrutJennifer Braun / Lena Meyer-LandrutLena Meyer-Landrut
Jennifer Braun og Meyer-Landrut sang ulike versjoner av «Bee» og «Satellite» i finalen.

 Priser og nominasjoner  
 År Pris Kategori Bidrag Resultat 2010Eurovision Song Contest 2010«Satellite» VinnerCometBeste nykommerSom seg selvrowspan=2 Goldene Henne AwardSuperIllu-magasinets leserpris: Rock/Pop/SchlagerGoldene Henne Honor AwardSjarm-ambassadørrowspan=4 SWR3 New Pop FestivalÅrets nykommerSom seg selv1LIVE Krone Beste artistBeste singel«Satellite»Bravo OttoBeste sangerSom seg selv 2011Goldene KameraBest musikk – nasjonalt rowspan=3 Echo Music AwardsBeste nasjonale nykommerBeste kvinnelige nasjonale artistRadio Echo for «Satellite»«Satellite»rowspan=3 Årets singelÅrets albumMy Cassette PlayerCometBeste kvinnelige artistSom seg selv  Beste sang«Satellite» MTV Europe Music AwardsBeste tyske nummer Som seg selvrowspan=2 Beste europeiske nummerBeste verdensomspennende nummerrowspan=2 1LIVE KroneBeste singel«Taken by a Stranger»Eurovision Song Contest 2011«Taken by a Stranger» 10. 2012MTV Tysklands årsavstemning 2011Dronningen av popSom seg selv EchoBeste video«Taken by a Stranger»rowspan=5 Beste kvinnelige nasjonale artistSom seg selv1LIVE KroneBeste singelStardustBravo OttoBeste sangerSom seg selv2013EchoBeste kvinnelige nasjonale artistBeste videoStardustNickelodeon Kids' Choice AwardsFavorittsanger Tyskland, Østerrike, SveitsSom seg selvrowspan=3 Radio Regenbogen AwardLytterprisenGoldene Henne AwardSuperIllu-magasinets leserpris: MusikkMTV Europe Music AwardsBeste tyske nummerrowspan=2 Beste sentraleuropeiske nummerBeste verdensomspennende nummer 2015MTV Europe Music AwardsBeste tyske nummer1LIVE KroneBeste kvinnelige artistBravo OttoBeste sangerhttp://www.finanznachrichten.de/nachrichten-2016-01/36082040-sieger-der-bravo-otto-wahl-2015-stehen-fest-youtube-trio-apecrime-ist-beliebtester-social-media-star-007.htm2016Nickelodeon Kids Choice AwardsFavorittstjerne (Tyskland, Østerrike, Sveits)Radio Regenbogen AwardNasjonale kvinnelige artistEchoRock/Pop nasjonale kvinnelige artistCrystal Sky

 Film og fjernsyn 
ÅrFilmRolleHva2010A Turtle's Tale: Sammy's AdventuresShellyTysk-dubbet stemme2014Tarzan 3DJaneTysk-dubbet stemme2016TrollsPoppyTysk-dubbet stemmeÅrTv-programRolleHva2011Bundesvision Song Contest 2011Som seg selvside-programleder2012Durch die Nacht mit … CasperSom seg selv arte-dokumentar2013The Voice KidsSom seg selvDommer/veileder201420152016

 Diskografi 
Album
 2010: My Cassette Player
 2011: Good News
 2012: Stardust
 2015: Crystal Sky

 Les mer 
Engelsk




Tysk






 Galleri 

 Referanser 

 Eksterne lenker 




 Videoer av Lena Meyer-Landruts opptredener fra Unser Star für Oslo



Kategori:Tyske sangere
Kategori:Deltakere i Eurovision Song Contest 2011
Kategori:Vinnere av Eurovision Song Contest
Kategori:Personer fra Hannover
Kategori:Deltakere i Eurovision Song Contest 2010
Kategori:Eurovision Song Contest-deltakere for Tyskland